Jackson Kaundi iss en Kaundi im Schdaat vun Wescht Wirschini. Es waar 28,000 Eiwuhner datt im Yaahr 2000. Der Kaundi-Sitz iss Ripley. Es Virginia General Assembly hot in 1831 Jackson Kaundi erschaffe.

Der Alan Sanford Prince (* 1946) iss en Professor vun Linguistics an Rutgers University. Der Alan Prince, zaame mit em Paul Smolensky, henn Optimality Theory erschafft. Heidedaags iss OT die meescht influential Theory in Phonology in de Schteets. Der Alan Prince hot sei Ph. D. vun der Massachusetts Institute of Technology in Cambridge, Massachusetts gegrickt.

Louise Adeline Weitzel / Louise A. Weitzel (1862-1934) iss in Green Bay, Wisconsin gebore und waar en Herrnhuter. Ihre Familie iss zu Lititz, Pennsilfaani gezogge wann sie noch yung waar.

George M. Dallas (1792-1864) vun Filadelfi waar der elft Amerikaanisch Vice Bresident. Er waar unner em James K. Polk. Er waar aa U.S. Minister zu Great Britain unn Ruschye, der Mayor vun Filadelfi, unn er waar en U.S. Senator.

Der Christian Stoltzfus (1803-1883) waar en Amischmann. Sei Fadder waar der Jacob Stoltzfus (1779-1810) unn sei Mudder waar die Maria Blank. Er waar em Tennessee John Stoltzfus (1805-1887) sei Bruder.

Vellicher Aarmediener (Full Deacon) (Es sinn nau juscht en Paar Amische G'meene meh, ass daer do Amt noch henn. En Vellicher Aarmediener hat aa meh Authority g'hat, as en g'wehnlicher Breddicher.)

Altes Land - so heesse die Pennsilfaanisch-Deitsche der Weltdeel, wu ihr Voreldre gelebt henn, eb sie kumme sinn ins neie Land: Natt America. Die Leit im alte Land waare allfatt abbadich geindresst in was am aageh waar im neie Land bei die Pennsylvaanisch-Deitsche. Neegscht alliebber in die Pfalz hot Freindschaft ghatt in Pennsylvaani, un die Leit henn sich Brieflin gschriwwe riwwer un niwwer. Naach 1945 hot die Zeiding Die Rheinpfalz en Supplement ghatt am Wochend, ass Pälzer Feierowend gheesse hot. Datt hot mer newich Mudderschproochgedichte vun Leit aus'm alte Land aa Schreiwes finne kenne vun Leit aus Pennsyvlani. Abbadich der John Birmelin hot in die erschte Yaahre als emol ebbes gschriwwe datt drin. Sell Supplement henn die Publisher gschtoppt baut 1973. Naach seller Zeit henn die Paelzer nimmie viel lese kenne vun was am aageh waar im neie Land in Pennsylvaani.

Es Pike Kaundi Amisch Settlement iss en amische Settlement net weit vun em Schtettel Bowling Green in Missouri. Es hot sei Schterdt in 1947 grickt. Es sinn drei Gmee Districts datt.

'S ""Private Archive of Pennsylvania German Literature"" im Alte Land (Ober-Olm, Deitschland) hot baut 16,000 pennsylvaanisch-deitsche G'schichte un Gedichte un 150 Tapes un Videos mit Pennsylvaanisch-Deitsch g'sammelt sitter 1993. 'S Archive iss Rausgewwer vun die glee pennsylvaanisch-deitsch Zeiding ""Hiwwe wie Driwwe"" un en Glied in die G'sellschaft Deutsch-Pennsylvanischer Arbeitskreis e. V. (""German-Pennsylvanian Association""). 'S Archive ziehgt zum Mennonite Research Center uff em Weierhof Aafang 2017 un heesst noht: ""Deutsch-Pennsylvanisches Archiv (Michael-Werner-Archiv)"". Der ganz Schtofft soll bis 2023 datt sei, so ass alliebber ebbes uffgucke kann.